और वह शुरू भी हुआ तय समय पर। उसकी उपलब्धियों का सीधा प्रसारण हो रहा है यह जानकर उसमें एक रोमांच पैदा हुआ। इस कार्यक्रम के लिए पूरी दुनिया से न्यूयार्क पहुंचे थे सेलिब्रिटी। जिनके साथ उसने हाथ मिलाया। हाय-हैलो की। दावत का आनंद लिया। वह पूरे कार्यक्रम के केन्द्र में वह थी। यह अपनी तरह का सबसे बड़ा रियल्टी शो था, जो सोशल काज और नारी उत्थान से जुड़ा था। कार्यक्रम में दुनिया के कई विख्यात लोगों ने उससे हाथ मिलाया। कुछ के वह गले मिली। कुछ को उसने चुम्बन दिये। उसने दुनिया के विख्यात माडलों के साथ रैम्प पर कैट वाक किया।